Saze (skupina)

Saze je česká hudobná skupina.

V polovici šesťdesiatych rokov Saze bola pôvodne bigbeatová skupina, v ktorej pôsobil aj Ivan Král. Po emigrácii niektorých členov do USA (Ivan Kral sa neskôr stal členom skupiny speváčky Patti Smith) sa z trosiek niekdajšej bigbítovej skupiny zrodilo folkové duo Saze v zložení Jiří Burian – Milan Vokřínek. V priebehu rokov sa zloženie dua menilo, stálym členom bol po celý čas len J. Burian, po jeho boku sa postupne vystriedalo viacero hudobníkov.

Stálym spolupracovníkom najmä v šesťdesiatych a sedemdesiatych rokoch bol textár Drahoš Čadek, ktorého absurdné a dadaistické texty sa stali poznávacím znamením skupiny Saze a zdrojom najväčších hitov skupiny („Václava mám najradši“, „Žalm Šťavnatky panenské“, „Fanča je kus“, „Máme doma hašiš“). Neskôr Saze spolupracovali aj s ďalšími textármi (Ondřej Suchý, Ivo Marek, Jan Nádvorník).

Hudobne mali Saze vďaka nástrojovému obsadeniu (akustické gitary, spev) najbližšie k folku, na štúdiových nahrávkach však využívali aj ďalšie nástroje, profesionálnych hudobníkov (Radim Hladík, David Koller, Vlado Čech) a zvukové efekty.

Začiatkom sedemdesiatych rokov sa ich domovskou scénou stalo divadlo Semafor, kde účinkovali v inscenáciách Kytice a Zuzana v lázni. V osemdesiatych rokoch sa Burian pokúšal o rockovejší zvuk Sazí v širšom obsadení, kvôli ochoreniu hlasiviek však v roku 1988 Saze rozpúšťa.

Po roku 1990 Burian sa opäť pokúsil obnoviť činnosť skupiny v rockovom složení. Toto zoskupenie vydáva jediný regulárny album skupiny Saze "Jako živí" (CD "Václava mám nejradši" je singlová kompilácia), na ktorom okrem nových skladieb znejú aj staré hity v hardrockovej podobe. Definitívny koniec skupiny Saze znamenala smrť Jiřího Buriana v roku 2008.

Hudobníci 
 Jiří Burian (1966-2008) – spev, gitara, sitár, zobcová flauta, ústná harmonika
 Milan Vokřínek (1966-1971) – spev, gitara
 Jan Nádvorník (1972-1978) – spev, gitara
 Adolf "Andy" Seidl (1979-1980) – gitara
 Jiří Nepomucký (1980-1981) – gitara
 Jindřich Vobořil (2002) – basgitara
 Jiří Kopernický (2002) – bicie
 Milan Krištof (2002) – gitara

Diskografia 
CD

Václava mám nejradši (SV Records 1992)
  Václava mám nejradši (1:55) J.Burian-M.Vokřínek/D.Čadek
  Žalm Šťavnatky panenské (3:02) J.Burian/D.Čadek  
  Fanča je kus (3:27) J.Burian-M.Vokřínek/D.Čadek  
  Anténa Karanténa (2:38) J.Burian/D.Čadek
  Balónové létání (2:50) J.Burian/J.Burian-I.Marek
  Dopis z Piešťan (1:15) J.Burian/O.Suchý
  Lipo tiky žužu (4:20) J.Burian/J.Burian-I.Marek
  Jdi spát (4:20) J.Burian/J.Burian-I.Marek
  Chemický dopis (2:17) J.Burian/J.Nádvorník
   Zmrzlinář samozřejmě spí (4:58) J.Burian/J.Burian-I.Marek
   Sláva je máj (3:16) J.Burian/J.Burian-I.Marek
   Zabíjačka (3:37) J.Burian/J.Burian-I.Marek

Jako živí (Popron 2002)
  Prolog (1:49)
  Fanča je kus (3:20) J.Burian-M.Vokřínek/D.Čadek  
  Krásně bude na horách (3:22) J.Burian/D.Čadek
  Žalm Šťavnatky panenské (3:23) J.Burian/D.Čadek  
  Nechal jsem ji tam stát (2:53) J.Burian/J.Nádvorník
  Příběh dědka Štěstí (4:04) J.Burian/I.Marek
  Čtyři roční období (2:46) J.Burian/J.Burian
  Zvířata z kolotoče (4:41) J.Burian/I.Marek
  Chemický dopis (2:37) J.Burian/J.Nádvorník
   Mafie (7:50) J.Burian/J.Nádvorník
   Ryby (6:50) J.Burian/I.Marek 
   Deštivý den v červenci (4:39) J.Burian/I.Marek
   Máme doma hašiš (5:12) J.Burian/D.Čadek
   Václava mám nejradši (2:31) J.Burian-M.Vokřínek/D.Čadek
   Epilog (1:06)

SP
 Václava mám nejradši / Žalm šťavnatky panenské (Panton 1970)
 Fanča je kus / Anténa Karanténa (Panton 1971)
 Dopis z Piešťan / Balónové létání (Supraphon 1973)
 Lipo tiki žužu / Jdi spát (Supraphon 1978)
 Chemický dopis / Zmrzlinář samozřejmě spí (Supraphon 1981)
 Sláva, je máj / Zabíjačka (Supraphon 1988)

Spolupráca na albumoch iných interpretov
 Semafor: Kytice (Supraphon 1974)

Literatúra 
 CHRASTINA, P.: Saze aneb Šíleně produktivní trojice na začátku cesty k posluchačům. Pop Music Expres 12/1969, s. 8
 PLÍŠEK, P.: Zase Saze. Aktuality Melodie 9/1970, s. 1
 NOVOTNÝ, Petr: Rozhovor s Jiřím Burianem

České hudobné skupiny